Danske cirkus og cirkusfamilier i Danmark

Danske cirkus og cirkusfamilier i Danmark

Danske cirkus

De første cirkusforestillinger 

Cirkusforestillinger begyndte sidst i 1700-tallet med Price-familien på Dyrehavsbakken nord for København i 1795. Der kom flere til fra 1799. Det var udenlandske rejsende, der lavede forestillingerne, og flere af familerne slog sig sidenhen ned i Danmark. Nogle af cirkusforestillingerne var nærmere et menageri, med fremvisning af fremmede dyr.

Den franske cirkusfamilie, Gautier kom fra Sverige til Danmark i 1807, hvor Jean Baptiste Gautier fik tilladelse til at fremvise en indisk elefant, samt en samling af andre dyr, på Dyrehavsbakken i kildetiden. Han drog derefter til Vesterbro i København, hvor dyrene også blev fremvist. Det var dog for farligt at være i byen efter Englændernes bombardement, hvor elefanten blev ramt af en granatsplint – hvilket den "heldigvis" overlevede – hvorefter Gautier rejste videre.

I 1830 opførte Philippo Pertoletti, der var af venetiansk afstamning, Danmarks første cirkusbygning. Den var en stor træbygning med plads til 1800 tilskuere. Den lå ved siden af teatret på Nørrebro, der var indrettet i en af Blågårdens fløje af Pertoletti-familien i 1820, teatret brændte i 1833. Nørrebro var på det tidspunkt et populært udflugtsmål for københavner-borgerskabet, og der var opstået flere udskænknings- og forlystelsessteder. Pertoletti-artistfamilien bød på en bred vifte af underholdning og foreviste blandt andet elefanter.

Det tyske Cirkus Renz var i København i 1860 og i 1877. Direktør Ernst Renz lod udarbejde et projekt med en cirkusbygning i Jernbanegade, men det blev aldrig ført ud i livet. Andre tog imidlertid idéen op, hvorefter Cirkusbygningen blev opført for dansk kapital. Da den åbnede i 1886 var Cirkus Renz den første lejer. I 1887 var det dog den mindre kendte tyske Cirkus Schumann, under ledelse af Albert Schumann, der fik lov at bruge bygningen i en enkelt sæson. Cirkus Schumann, under ledelse af Gotthold Schumann, var første gang i Danmark i 1871. Renz vendte tilbage i 1888, men fik aldrig den samme succes som tidligere. Schumann-familien genindtog Cirkusbygningen i 1916, efter tre af Gotthold Schumanns børnebørn – Willy (1880-1936), Ernst (1884-1960) og Oscar (1886-1954) – havde etableret en dansk cirkus i 1914. Schumann overtog et fast lejemål af bygningen fra 1918 og frem til 1969, på nær årene 1937-1943.

Eksisterende cirkus 
 Cirkus Arena, 1955-Berdino-familien
 Cirkus Arli, 1970-Arli-familien
 Cirkus Baldoni, 1998- (startede under navnet Cirkusteatret, indtil 2003)René Mønster Baldoni, aka René Marvin (1965-)
 Cirkus Krone, 1939-1970, 1984-Thierry-familien
 Cirkus Kæphøj (Børnecirkus og fritidsklub), 1985-
 Cirkus Mascot, 1994-Deleuran-familien
 Cirkus Trapez, 2016-Enoch-familien
 Cirkus Tværs (Børne- og ungdomscirkus), 1986-
 Zirkus Nemo, 1999-Søren Østergaard

Ophørte cirkus 
 Cirkus Alaska, 1904-1935Bruun-familien, Herman Bruun (1865-1944)
 Cirkus Arena, 1931-?, 1945Ikke nuværende, 1945 er angiveligt et andet cirkus Arena end i 1931.
 Cirkus Bech-Olsen, 1908-1934Magnus Bech-Olsen (1866-1932)
 Cirkus Belli, 1924-1957Belli-familien, fra 1955 Eli Benneweis
 Cirkus Benneweis, 1887-2015Benneweis-familien
 Cirkus Binger, 1961-1962
 Cirkus Brdr. Schmidt, 1919-1955Schmidt-familien
 Cirkus Buster, 1961Benneweis-familien
 Cirkus Bruun, 1894-1904 (anvendte også navnene Cirkus Arena, Cirkus Martinus og Cirkus Majedo)Bruun-familen,
 Cirkus Caravani, 1927Mundeling-familien
 Cirkus Charlie, 1988-2007
 Cirkus Chr. Miehe, 1942reelt Bruun-familien, Isabella Bruun (1893-1995)
 Cirkus Dania, 1976-1977, 1989Claus Jespersen, aka Claus Urban Maaløv Jespersen (1946-1994)
 Cirkus Dannebrog, 1880-1928 og 1977-2016Enoch-familien
 Cirkus Franz-Joseph, 1929-1939Bruun-familien, Franz Bruun (1905-1979)
 Cirkus Fantastico, 1993Jörgen Börsch (aka Jørgen Børsch) og Kurt Sørensen
 Cirkus Guillaume, 1890-1913Baron Knuth, aka Wilhelm Emil Gustav Knuth (1851-1916)
 Cirkus Hamilton, ca. 1997Elo Kjærsgaard Jensen
 Cirkus Ib, 1945-1946 (Fælledrevyen)Ib Schønberg (1902-1955)Cirkus Ib, 1961Ib Rhoden (1931-1996)
 Cirkus Korona, 1948Benneweis-familien
 Cirkus Louis Schmidt, 1935-1960 (kaldtes senere år kun Cirkus Louis)Schmidt-familien, Louis Schmidt (1897-1976)
 Cirkus Lillian Daniels, 1985Daniels-familien, Lillian Daniels
 Cirkus M Schumann, 1977-1982Schumann-familien, Max Schumann (1916-2004)
 Cirkus Meta, 1954Belli-familien, Einar Jensen
 Cirkus Miehe, 1889-1958Miehe-familien
 Cirkus Moreno & Reinsch, 1948-1951Willy Moreno og Albert Reinsch
 Cirkus Moreno, 1951-1967Willy Moreno, aka Willy Sjöstrand (1919-1979) og hustru Inga
 Cirkus Mundeling, Cirka 1884-1926 og 1986-1987Mundeling-familien
 Cirkus Olympia, ca. 1906-ca. 1910A.H. Daucke.Cirkus Olympia, 1931-1946P. Christiansen, muligvis også A.H. Daucke.
 Cirkus Rabello, 1947 og 1949Leon Rabello (1912-?)
 Cirkus Reinsch, 1923Enoch-familien og Reinsch-familien
 Cirkus Renard, 1955Renard-familien og Miehe-familien
 Cirkus Rex, 1947 og 1949
 Cirkus Rex Arena, 1953
 Cirkus Robert Daniels, 1932-1953Daniels-familien, Robert Daniels Nielsen
 Cirkus Royal, 1930-1961, 1964-1972 (startede under navnet Cirkus Joseph)Bruun-familien, Joseph Bruun (1899-1981)
 Cirkus Scandinavia, 1991-1995Conny Hende og hendes mand Jørgen Hansen
 Cirkus Skandinavien, 1878-1880Enoch-familien
 Cirkus Schumann, 1914-1937 og 1943-1969Schumann-familien
 Cirkus Thyland, 1884-1888 (ændrer navn til Cirkus Miehe)Miehe-familien (Heinrich Miehe og hustru Louise, født Schulz)
 Cirkus Steckel, 1918 (skifter navn til Cirkus Brdr. Schmidt)Schmidt-familien (brødrene Louis, Arnold og Frederik Schmidt sammen med deres mor Helene Schmidt, født Steckel)
 Cirkus Stella Nova, 1993Steckel-familien, Jacki Steckel og hustru Ulla (f. Spinoza)
 Cirkus Vivi Schmidt, 1963-1967Schmidt-familien, Louis Schmidts datter, Vivi Schmidt (1932-2015)

Cirkus af historisk interesse 
 Cirkus Madigan, 1879-1889? Madigan-familien

Tidslinje 
 1845, Cirkustelt i Tivoli
 1855, Cirkus i Københavns Hippodrom (Hippodromet Kjøbenhavn, i dag Folketeatret)
 1878-1880, Cirkus Skandinavien
 1879-1889, Cirkus Madigan
 1880-1928, Cirkus Dannebrog
 1884-1888, Cirkus Thyland
 1894-1926, Cirkus Mundeling
 1885?-1910?, Cirkus Guillaume
 1886, Cirkusbygningen i København åbner
 1887-2015, Cirkus Benneweis
 1889-1958, Cirkus Miehe
 1894-1904, Cirkus Bruun, anvendte også navnene Cirkus Arena, Cirkus Martinus og Cirkus Majedo
 1904-1935, Cirkus Alaska
 1906-ca. 1910, Cirkus Olympia
 1908-1934, Cirkus Bech-Olsen
 1914-1937, Cirkus Schumann
 1918, Cirkus Steckel, senere Cirkus Brdr. Schmidt
 1919-1955, Cirkus Brdr. Schmidt
 1923, Cirkus Reinsch
 1924-1957, Cirkus Belli
 1927, Cirkus Caravani
 1929-1939, Cirkus Franz-Josef
 1930-1972, Cirkus Royal, startede under navnet Cirkus Joseph
 1931-?, Cirkus Arena (ikke nuværende)
 1931-1946, Cirkus Olympia
 1932-1953, Cirkus Robert Daniels
 1935-1960, Cirkus Louis Schmidt, hed senere kun Cirkus Louis
 1939-1970, Cirkus Krone som markedscirkus, i begyndelsen kaldt Cirkus Thierry
 1942, Cirkus Chr. Miehe
 1943-1969, Cirkus Schumann
 1945 Cirkus Arena (ikke nuværende)
 1945-1946, Cirkus Ib, revy med artistnumre i Fælledparken
 1947 og 1949, Cirkus Rex
 1948, Cirkus Korona
 1948-1951, Cirkus Moreno & Reinsch
 1951-1967, Cirkus Moreno
 1953, Cirkus Rex Arena
 1954, Cirkus Meta
 1955, Cirkus Renard
 1955- , Cirkus Arena (det nuværende) etableres
 1961, Cirkus Buster
 1961, Cirkus Ib
 1961-1962, Cirkus Binger
 1963-1967, Cirkus Vivi Schmidt
 1970- , Cirkus Arli etableres
 1973, Cirkus Kenbenny, vintercirkus
 1976-1977, Cirkus Dania
 1977-1982, Cirkus M Schumann
 1977-2016, Cirkus Dannebrog
 1985, Cirkus Lillian Daniels
 1984- . Cirkus Krone genopstår
 1985- , Cirkus Kæphøj starter (Børnecirkus og fritidsklub)
 1986-1987, Cirkus Mundeling
 1986- , Cirkus Tværs starter (Børne- og ungdomscirkus)
 1988-2007, Cirkus Charlie
 1989, Cirkus Dania
 1991-1995, Cirkus Scandinavia
 1993, Cirkus Fantastico
 1993, Cirkus Stella Nova
 1994- , Cirkus Mascot etableres
 1998- , Cirkus Baldoni starter under navnet Cirkusteatret
 1999- , Zirkus Nemo etableres
 2003, Cirkusteatret skifter navn til Cirkus Baldoni
 2016- , Cirkus Trapez etableres
Listen er udfærdiget med hjælp fra Danske Cirkusvenner.

Cirkusfamilier 
Mange af de første danske cirkusfamilier stammer fra udenlandske slægter, der siden har slået sig ned i Danmark fra slutningen af 1800-tallet. Belli-familien kom for eksempel fra Tyskland, mens familierne Benneweis, Bruun, Enoch og Miehe alle havde oprindelse i de gamle danske hertugdømmer Slesvig og Holsten.

Ifølge historikeren Anders Enevig kunne der i alt skelnes mellem ni store cirkusfamilier og fire, som han kaldte aflæggere. Alfabetisk nævnt: Altenburg, Bruun, Enoch, Hertzberg, Meggele, Mundeling, Møller, Rosenhagen og Schultz, samt aflæggerne Benneweis, Lott, Miehe og Sambleben. Der var desuden 14 indvandrende cirkus- og artistslægter: Belli, Blumenfeld, Dubsky, Gautier, Goldkette, Hoffmann, Houcke, Price, Reinsch, Renard, Brødrene Schmidt, Abe Schmidt, Schumann og Steckel. Desuden var der syv mere eller mindre danske cirkus- og gøglerfamilier: Bech-Olsen, Daniels, Daucke, Olschansky, Overgaard, Pless og Schenstrøm, der selvom flere navne klinger udenlandsk, blev vurderet som danske, da de havde været borgere siden 1700-tallet. Desuden var der en svensk-norsk familie med amerikansk navn: Madigan. I alt opgjorde Enevig det oprindeligt til 35 cirkus- og artistfamilier, ikke medtaget de nyere familier: Arli, Berdino (Berdino-Olsen), Deleuran, Moreno, Thierry og Mønster.

Enevig skriver, at "alle rejsende på en eller anden måde er i familie med hinanden. Derfor har børnenes og de unges tiltaleform over for de ældre en grad af ærbødighed over sig. Fra børnene er helt små, lærer de, at man blandt rejsende ikke siger far og mor, men papa og mama. Børn siger ikke du til forældrene, men tiltaler dem altid som papa og mama. Da det er umuligt for de rejsende at finde ud af, hvordan man indbyrdes og længere ude er i familie med hinanden, løser de yngre problemet på den måde, at de konsekvent tiltaler alle voksne rejsende som tante og onkel."

"Sidst i 1920'erne blev presset fra alle sider så stort, at de rejsende kørte ind på en af de mange vognpladser, der spontant var opstået i del byer, og som af naboerne blev kaldt for sigøjnerlejre" [...] "Fra omkring 1960 strammede kommunerne til overalt, og den ene vognplads efter den anden blev nedlagt. De rejsende gav op og flyttede ind i de lejligheder, som blev anvist af kommunen. Her mistede de den sidste rest af initiativ og selvstændighed og blev private." De rejsende omtalte alle andre som "private", dvs. almindelige mennesker med fast bopæl og fast arbejde, i modsætning til dem, der var født "på hjul".

Mange cirkus, især mindre, er baseret på familien som både ejere og artister, og kalder sig familiecirkus, eller beskrives og omtales som sådant, også selv om enkelte fremmede, engagerede artister indgår i forestillingen. Familiecirkus kan i nutidig markedsføring også opfattes som en familievenlig cirkusforestilling.

Cirkusslægter 
 ArliCirkus Arli
 Berdino (Berdino-Olsen)Cirkus Arena
 BruunCirkus Alaska, Cirkus Arena (ikke nuværende), Cirkus Bruun, Cirkus Franz-Joseph, Cirkus Joseph, Cirkus Martinus, Cirkus Majedo, Cirkus Royal
 BelliCirkus Belli, Cirkus Meta
 BenneweisCirkus Belli, Cirkus Benneweis, Cirkus Buster, Cirkusbygningen, Cirkus Korona
 DanielsCirkus Lillian Daniels, Cirkus Robert Daniels
 DeleuranCirkus Mascot
 EnochCirkus Dannebrog, Cirkus Reinsch, Cirkus Skandinavien, Cirkus Trapez
 MadiganCirkus Madigan
 MieheCirkus Miehe, Cirkus Renard, Cirkus Thyland
 MundelingCirkus Mundeling
 ReinschCirkus Moreno, Cirkus Reinsch
 RenardCirkus Renard
 SchmidtCirkus Brdr. Schmidt, Cirkus Louis Schmidt (Cirkus Louis), Cirkus Steckel, Cirkus Vivi Schmidt
 SchumannCirkus M Schumann, Cirkus Schumann, Cirkusbygningen
 SteckelCirkus Steckel, Cirkus Stella Nova
 ThierryCirkus Krone

Henvisninger 
 Historiker og forfatter Anders Enevig, der opbyggede en anseelig samling af historisk materiale, hvoraf hans cirkushistoriske studiesamling blev testamenteret til Det Kongelige Bibliotek, mens han donerede mange genstande, og i hundredvis af fotografier, til Nationalmuseets 3. afdeling.
 Jongløren Ølund Barly, hvis livslange cirkussamling blev grundlaget for Cirkusmuseet i Hvidovre.

Noter

Referencer

Eksterne henvisninger 
 Cirkusmusset i Hvidovre
 Cirkusmuseet i Rold
 Cirkus i Danmark
 Cirkusportalen
 Danske Cirkusvenner
 Den Danske Cirkuspris
 http://www.cirkus-dk.dk/

Cirkus
Cirkusser i Danmark
Cirkusslægter i Danmark